Knieža Igor

Knieža Igor je opera ruského hudobného skladateľa menom Alexandr Porfirievič Borodin.

Autor na nej pracoval 17 rokov. Opera má prológ a štyri dejstvá spracované podľa starej literárnej predlohy z 12. storočia Slovo o pluku Igorovom. Opisuje sa v nej udalosť z roku 1185, keď sa Rusi stretli s kočovnými Polovcami a utrpeli porážku. Knieža Igor a jeho syn Vladimír sú zajatí poloveckým vodcom, chánom Končakom. Ten svojich zajatcov svojsky zabáva. 

Časťami opery sú aj známe Polovecké tance, Plač Jaroslavny, Ária Končaka i záverečný zbor. Polovecké tance z II. dejstva dlhé 15 minút sa niekedy hrajú aj samostatne. 
Predohru k opere Borodin nenapísal vôbec. Pred priateľmi ju však hrával tak často, že Alexandr Glazunov ju vedel spamäti a zaznamenal ju. Na dokončení opery pracoval tri roky spolu s Rimskij-Korsakovom. Opera mala premiéru v roku 1890 v Petrohrade.

Hudobné kompozície Alexandra Borodina
Opery